PRESSEMELDING 26.02.2015



**Nytt og nyttig til boligen**   
  
**- Har du planer om oppgradering ute og inne, bør du krysse av helgen 6. – 8. mars i kalenderen. sier Kjetil Jacobsen, prosjektleder i Compass Fairs. For 19. året på rad arrangeres boligmessen i Kongstenhallen.**

- Det er alltid hyggelig å komme til Fredrikstad med boligmessekonseptet vårt, forteller prosjektleder Jacobsen fra Compass Fairs. - Her i regionen er konseptet godt kjent etter snart to tiår med messer, og østfoldingene har erfart at det er smart å gjøre vårens innkjøp til hus, hytte og utemiljø på messen, sier han.

**Lær mer om grønn energi**  
- I år er vi hyperaktuelle når det gjelder grønn energi, sier Jacobsen, og minner om at i 2015 er det lønnsomt å investere i energitiltak grunnet nye, gunstige regler for støtte fra ENOVA. - Vi har ulike leverandører av bergvarme, solcellepaneler og solfangere, sier han. Blant annet kommer Carl Chr. Strømberg fra solcellespesialisten.no og monterer et solcelleanlegg utenfor hallen for å demonstrere hvordan dette fungerer. Søndag kl. 14 holder Strømberg foredrag om hvordan solcelleanlegg virker og hvilke støtteordninger som finnes. - Alle som skal bygge eller oppgradere hus og hytte om å ta en tur messen, lytte til på foredraget og ta en runde og snakke med de ulike ekspertene for å lære mer om fremtidens energigivere, oppfordrer prosjektlederen.

**Stor lokal oppslutning**Jacobsen har samlet «alt til boligen», og blant de 110 utstillerne går det i alt fra hagemøbler, gulv, VVS, senger, madrasser og spisebord til solcellepanel, smarthus og moderne boligteknologi, meglere, hus- og hytteleverandører, matlevering på døren, kjøkken, rørfornying og mye mer. - Her finner man det meste, sier han, og minner om at man får full oversikt over utstillere og tilbud ved å lese messeavisen som sendes ut i området og blir lagt ut på boligmesse.no og Facebook-sidene deres før messen.

**Ny og bedre boligmesse**   
Hele boligmessekonseptet fikk en ansiktsløftning i fjor, noe markedet responderte positivt på.   
- Vi forbedret både eksterne og interne prosesser og spisset markedsføringen vår, og fikk nærmere 23.000 flere besøkende i 2014 enn året før, forklarer Jacobsen. I år har de gjort enda flere oppgraderinger utseendemessig samt med innhold og aktiviteter. Men konseptet er det samme. - Vi skaper en populær møteplass for boligbransjen og publikum, og tilbakemeldingene viser at våre messer er både lærerike, verdifulle og innbringende for begge parter.

**Aktiviteter og premier**  
Boligmessen passer også for de som bare vil kikke og få litt moro på kjøpet. - Vår populære makker Otto Robsahm kommer lørdag og søndag, og på programmet står «Spør Otto», «Handy Girl + partner», «Jakten på boligdrømmen» med hus og garasje fra Hedalm Anebyhus i premie (finale i november) samt «Ballongslippet» hvor noen ballonger inneholder supre premier. Dessuten har vi en hyggelig barnepark og kafé for en pust i bakken, frister han.

**Åpningstider:** Fredag kl. 12 – 19  Lørdag kl. 10 – 18 Søndag kl. 10 – 17  
**Prosjektleder:** Kjetil JacobsenTlf. 922 52 838 e-post: kjetil@boligmesse.no